b'\n_START_ARTICLE_\nL\xc4\x81\xc4\x8dpl\xc4\x93sis\n_START_PARAGRAPH_\n"L\xc4\x81\xc4\x8dpl\xc4\x93sis" (eesti keeles "Karutapja") on kunsteepos, mille autor on l\xc3\xa4ti luuletaja Andrejs Pumpurs. Teost peetakse l\xc3\xa4ti rahvuseeposeks._NEWLINE_Andrejs Pumpurs kirjutas eepose aastatel 1872\xe2\x80\x931887, ammutades inspiratsiooni kohalikest m\xc3\xbc\xc3\xbctidest ja muistenditest. Teos ilmus aastal 1888._NEWLINE_Eepos kujutab muinasl\xc3\xa4tlaste v\xc3\xb5itlust saksa ristis\xc3\xb5dijate vastu ning kirjeldab kohaliku rahva vabadusp\xc3\xbc\xc3\xbcdlusi. Teose peategelased on l\xc3\xa4ti rahvamuistenditest tuntud Karutapja, tema armastatu Laimdota, kaunitar Sp\xc4\xabdola, reetur Kangars ja anastaja Must R\xc3\xbc\xc3\xbctel. Eeposes tegutseb ka eesti kangelane Kalapuis (Kalevipoeg), kes Karutapjale v\xc3\xb5itluses alla j\xc3\xa4\xc3\xa4b. Nad lepivad kokku, et see j\xc3\xa4\xc3\xa4b viimaseks heitluseks eestlaste ja l\xc3\xa4tlaste vahel._NEWLINE_Eesti keelde t\xc3\xb5lkisid eepose 1979. aastal Karl Aben ja Vladimir Beekman.'